চোরাপথে শরীরে কার্বোহাইড্রেট, সতর্ক হোন :: BanglaNews24.com mobile
চোরাপথে শরীরে কার্বোহাইড্রেট, সতর্ক হোন
2381 | বাংলানিউজটোয়েন্টিফোর.কম
ঘুম থেকে উঠে আমরা মেপে দেখি রক্তে চিনির পরিমান বাড়তি। খুঁজেই পাই না, কেন? এরপর আবারও মাপি, দেখি বাড়তি। কারণ খুঁজে পাইনা। দেখে-শুনে-বুঝে শর্করা জাতীয় খাবার এড়িয়েও কেনো শরীরের শর্করার পরিমানই বেশি সে নিয়ে চিন্তিত হয়ে পড়ি।
এ নিয়েই কথা বলেছেন খাদ্য বিশেষজ্ঞরা। তারা দেখিয়েছেন, কার্বোহাইড্রেড লুক্কায়িত থাকে এমন সব খাবারে যা খুব সহজেই আমরা খেয়ে ফেলি, নির্ভাবনায়।
গুড়া মসলা, আচার, চাটনি চেটেপুটে খেয়ে ফেলি। খাবারের সঙ্গে একটু সস মিশিয়ে নেই, পাউরুটির গুঁড়ো, সালাদের ড্রেসিং এসবও নির্দোষ মেনে নির্ভাবনায় খাই।
আর ঠিক সেখানেই সমস্যা চিহ্নিত করেছেন খাদ্য বিশ্লেষকরা। তারা এগুলোকেই বলেছেন শরীরে শর্করা যোগ হওয়ার চোরা পথ। এছাড়াও কিছু প্রাকৃতিক পাণীয় রস রয়েছে যাতে রয়েছে বাড়তি শ্বেতসার কিংবা চিনি। নারকেলের পানি যার অন্যতম।
রান্নায়, বাজারে, দোকাণে খাবারের অর্ডার দেওয়ার সময় একটু ভালো করে খাদ্য উপাদনগুলো পড়ে নেওয়ার পরামর্শই দিয়েছেন বিশেষজ্ঞরা। জেনে নিতে বলেছেন শর্করার মাত্রা কতটুকু।
বলেছেন, আপনাকে হতে হবে শর্করাসতর্ক। তবেই রক্ষা।
চর্বিমুক্ত কিংবা স্বল্প চর্বির খাবার দেখেই অর্ডার দিয়ে দিলেন আর সামনে এলে গপাগপ গিলে নিশ্চিন্তে ঢেঁকুর তুললেন। কিন্তু ওই যে স্বল্প চর্বির পিনাট বাটার কিংবা চর্বিমুক্ত সালাদ ড্রেসিং দিয়ে কতগুলো ঘাষ-পাতা খেয়ে নিলেন তাতেই আপনার শরীরে ঢুকে পড়লো শর্করা।
চর্বি এড়িয়ে শর্করা গলধকরণ মোটেই কাজের কথা নয় বলে মনে করেন বিশেষজ্ঞরা। বরং কোনও কোনও ক্ষেত্রে নাট বাটার, অলিভ অয়েলের মতো চর্বি অনেক বেশি উপকারী। সুতরাং আচার, চাটনি, সস, মসলারগুঁড়ো, ভাজাপোড়া খাবার এড়িয়েই চলতে হবে।
গোপনে কার্বোহাইড্রেড সরবরাহকারী খাবারের একটি ছোট্ট তালিকা এই সচেতনতা বাড়াতে সহায়তা করবে বৈকি।
- দুই টেবিল চামচ বারবিকিউ সসে ৯ গ্রাম কার্বোহাইড্রেড
- এক টেবিল চামচ কেচাপে ৪ গ্রাম কার্বোহাইড্রেড
- এক টেবিল চামচ সালসায় ৩ গ্রাম কার্বোহাইড্রেড
- আধাকাপ টমেটো সসে ৭ গ্রাম কার্বোহাইড্রেড
- চিনিমুক্ত পুডিং স্ন্যাকে ১৩ গ্রাম কার্বোহাইড্রেড
- পোয়াকাপ চিনিমুক্ত ম্যাপল সিরাপে ১২ গ্রাম কার্বোহাইড্রেড
- এক টেবিল চামচ জেলিতে ৫ গ্রাম কার্বোহাইড্রেড
- দুই টেবিল চামচ সালাদ ড্রেসিংয়ে ৭ গ্রাম কার্বোহাইড্রেড
- এক টেবিল চামচ স্বল্পচর্বির পিনাট বাটারে ৮ গ্রাম কার্বোহাইড্রেড
- প্রমান সাইজের একটি চিনিমুক্ত চকোলেট বারে ১৮ গ্রাম কার্বোহাইড্রেড।
- আধাকাপ চিনিমুক্ত আইসক্রিমে ১৩ গ্রাম কার্বোহাইড্রেড
- এক কাপ ভ্যানিলা সয়া মিল্কে ১০ গ্রাম কার্বোহাইড্রেড
- ৮ আউন্স নারকেলের পানিতে ৯ গ্রাম কার্বোহাইড্রেড
- ১৩ আউন্স ওজনের একটি পাউরুটির গুড়ো মেশানে চিকেট কাটলেটে ১০ গ্রাম কার্বোহাইড্রেড।
- আধাকাপ গ্রেভিতে ৬ গ্রাম কার্বোহাইড্রেড
- চর্বিমুক্ত আধাকাপ চাটনির মাঝেও রয়েছে ১৮ গ্রাম কার্বোহাইড্রেড।
বাংলাদেশ সময় ১০১৩ ঘণ্টা, জুলাই ০৮, ২০১৫